Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για τον καθορισμό των μέγιστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες /* COM/2013/0943 final - 2013/0451 (NLE) */





ΑΙΤΙΟΛΟΓΙΚΗ ΕΚΘΕΣΗ 1. Με απόφαση της 1ης Απριλίου 1987[1], η Επιτροπή έδωσε εντολή στις υπηρεσίες της να προβαίνουν σε κωδικοποίηση όλων των πράξεων το αργότερο μετά τη δέκατη τροποποίησή τους, τονίζοντας συγχρόνως ότι τούτο αποτελεί τον ελάχιστο κανόνα δεδομένου ότι, προς διασφάλιση της σαφήνειας και της ευχερούς κατανόησης των διατάξεων, οι διάφορες υπηρεσίες πρέπει να κωδικοποιούν με μεγαλύτερη συχνότητα τα κείμενα που εμπίπτουν στην αρμοδιότητά τους. 2. Η Επιτροπή έλαβε πρωτοβουλία για την κωδικοποίηση[2] του κανονισμού (Ευρατόμ) αριθ. 3954/87 του Συμβουλίου, της 22ας Δεκεμβρίου 1987, για τον καθορισμό των μεγίστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες, του κανονισμού (Ευρατόμ) αριθ. 944/89 της Επιτροπής, της 12ης Απριλίου 1989, για τον καθορισμό των μέγιστων επιτρεπτών επιπέδων ραδιενεργού μόλυνσης στα τρόφιμα ήσσονος σημασίας ύστερα από πυρηνικό ατύχημα ή σε κάθε άλλη περίπτωση έκτακτου κινδύνου από ακτινοβολίες, καθώς και του κανονισμού (Ευρατόμ) αριθ. 770/90 της Επιτροπής, της 29ης Μαρτίου 1990, περί του καθορισμού των μέγιστων επιτρεπτών επιπέδων ραδιενέργειας στις ζωοτροφές λόγω πυρηνικού ατυχήματος ή σε περίπτωση έκτακτου κινδύνου από ακτινοβολίες, και υποβλήθηκε σχετική πρόταση στην νομοθετική αρχή[3]. Ο νέος κανονισμός επρόκειτο να αντικαταστήσει τις διάφορες πράξεις που θα ενοποιούνταν με την κωδικοποίηση[4]. 3. Στη γνωμοδότησή της, της 27.9.2007, η Συμβουλευτική Ομάδα των Νομικών Υπηρεσιών, η οποία συστάθηκε με τη Διοργανική Συμφωνία της 20ής Δεκεμβρίου 1994, που αφορά την ταχεία μέθοδο εργασίας για την επίσημη κωδικοποίηση νομοθετικών κειμένων[5], έκρινε ότι η πρόταση που αναφέρεται στο σημείο 2 περιορίζεται πράγματι σε απλή κωδικοποίηση, χωρίς ουσιώδεις τροποποιήσεις των πράξεων που αποτελούν το αντικείμενό της. 4. Κατά τη διάρκεια της νομοθετικής διαδικασίας όσον αφορά την αρχική πρόταση κωδικοποίησης, διαπιστώθηκε ότι το σχέδιο του κωδικοποιημένου κειμένου προέβλεπε τη διατήρηση εκτελεστικών αρμοδιοτήτων από το Συμβούλιο, η οποία δεν αιτιολογούνταν στις αιτιολογικές σκέψεις του κανονισμού (Ευρατόμ) αριθ. 3954/87. Υπό το πρίσμα της απόφασης του Δικαστηρίου της 6ης Μαΐου 2008 στην υπόθεση C-133/06, κρίθηκε αναγκαίο να παρεμβληθεί νέα αιτιολογική σκέψη στη νέα πράξη που αντικαθιστά και καταργεί τον εν λόγω κανονισμό, προκειμένου να αιτιολογηθεί η διατήρηση των εκτελεστικών αρμοδιοτήτων. Επειδή η παρεμβολή τέτοιας αιτιολογικής σκέψης συνιστά ουσιώδη τροποποίηση και, συνεπώς, υπερβαίνει τα όρια της απλής και μόνο κωδικοποίησης, κρίθηκε αναγκαίο να εφαρμοστεί η παράγραφος 8[6] της Διοργανικής Συμφωνίας της 20ης Δεκεμβρίου 1994 ― που αφορά την ταχεία μέθοδο εργασίας για την επίσημη κωδικοποίηση νομοθετικών κειμένων ― υπό το πρίσμα της κοινής δήλωσης σχετικά με την παράγραφο αυτή[7]. 5. Με βάση τα ανωτέρω, η κωδικοποίηση του κανονισμού (Ευρατόμ) αριθ. 3954/87, του κανονισμού (Ευρατόμ) αριθ. 944/89 και του κανονισμού (Ευρατόμ) αριθ. 770/90 μετατράπηκε σε αναδιατύπωση προκειμένου να ενσωματωθεί η εν λόγω τροποποίηση, και υποβλήθηκε σχετική πρόταση στην νομοθετική αρχή[8]. 6. Με τη γνωμοδότησή της της 4.6.2010, η Συμβουλευτική Ομάδα των Νομικών Υπηρεσιών, ενεργώντας σύμφωνα με το σημείο 9 της Διοργανικής Συμφωνίας, της 28ης Νοεμβρίου 2001, για μια πλέον συστηματοποιημένη χρήση της τεχνικής της αναδιατύπωσης των νομικών πράξεων[9], δήλωσε ότι η πρόταση που αναφέρεται στο σημείο 5 δεν περιέχει ουσιώδεις τροποποιήσεις, πέραν όσων έχουν χαρακτηριστεί ως τέτοιες, και ότι, όσον αφορά την κωδικοποίηση των αμετάβλητων διατάξεων των προηγούμενων πράξεων μαζί με τις προαναφερθείσες ουσιώδεις τροποποιήσεις, η πρόταση αφορά απλή κωδικοποίηση των υφιστάμενων κειμένων, χωρίς αλλαγή της ουσίας τους. 7. Κατά τη διάρκεια της νομοθετικής διαδικασίας όσον αφορά την εν λόγω πρόταση αναδιατύπωσης διαπιστώθηκε ότι ορισμένες ισχύουσες διατάξεις του κανονισμού (Ευρατόμ) αριθ. 3954/87 δεν συμβιβάζονται πλέον με το νέο σύστημα «επιτροπολογίας» που ορίζεται στον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή. Ως εκ τούτου, αποφασίστηκε να αποσυρθεί η πρόταση αναδιατύπωσης και να καταρτιστεί αναθεωρημένη πρόταση κανονισμού (Ευρατόμ) αριθ. 3954/87, που να περιλαμβάνει την ενοποιημένη έκδοσή του και την εφαρμογή του νέου συστήματος «επιτροπολογίας». 8. Με βάση την πείρα που έχει αποκτηθεί από τα πυρηνικά ατυχήματα του Τσερνομπίλ και, ιδίως, της Φουκουσίμα, στην αναθεωρημένη πρόταση προβλέπεται ότι η Επιτροπή επικουρείται από το τμήμα «Τοξικολογική ασφάλεια της τροφικής αλυσίδας» της μόνιμης επιτροπής για την τροφική αλυσίδα και την υγεία των ζώων, το οποίο ασχολείται με τη ραδιενεργό μόλυνση των τροφίμων και των ζωοτροφών. Η μόνιμη επιτροπή προβλέπεται στο άρθρο 58 παράγραφος 1 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων[10]. 9. Λαμβανομένης υπόψη της εξέλιξης του πρωτογενούς και του παραγώγου δικαίου κατά τη διάρκεια των τελευταίων δεκαετιών, ιδίως όσον αφορά την ασφάλεια των τροφίμων βάσει της ΣΛΕΕ, και για να εξασφαλιστεί η ασφάλεια δικαίου και η συνοχή όλων των νομοθετικών μέτρων της ΕΕ σχετικά με τους όρους που διέπουν τις εισαγωγές τροφίμων και ζωοτροφών από τρίτες χώρες που πλήττονται από πυρηνικό ατύχημα ή αντιμετωπίζουν έκτακτο κίνδυνο από ακτινοβολίες, τα μέτρα που θεσπίστηκαν ύστερα από το ατύχημα του Τσερνομπίλ[11] θα πρέπει να ευθυγραμμιστούν με το καθεστώς των εκτελεστικών αρμοδιοτήτων και τις διαδικασίες που ορίζονται στον παρόντα κανονισμό. Αυτό μπορεί να προϋποθέτει επίσης, εφόσον κρίνεται αναγκαίο, αλλαγή της νομικής βάσης. 10. Πρέπει να σημειωθεί ότι η ομάδα εμπειρογνωμόνων που αναφέρεται στο άρθρο 31 της Συνθήκης Ευρατόμ επιβεβαίωσε, στη γνωμοδότησή της με ημερομηνία 21 Νοεμβρίου 2012, το συμπέρασμά της του 1998 (δημοσίευση 105 για την ακτινοπροστασία) ότι εξακολουθούν να ισχύουν τα μέγιστα επιτρεπτά επίπεδα που έχουν προκαθοριστεί για μελλοντικά ατυχήματα στον κανονισμό 3954/87. Ωστόσο θεωρεί ότι, μόλις η Διεθνής Επιτροπή Ακτινοπροστασίας (ICRP) δημοσιεύσει νέες επιστημονικές γνώσεις για τις δόσεις και τους κινδύνους, θα πρέπει να ελεγχθεί κατά πόσο χρειάζεται επανεξέταση των εν λόγω επιπέδων. Ως εκ τούτου, η Επιτροπή δεν έχει αλλάξει αυτά τα μέγιστα επιτρεπτά επίπεδα στην αναθεωρημένη της πρόταση[12]. 2013/0451 (NLE) Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για τον καθορισμό των μέγιστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 31 και 32, Έχοντας υπόψη την πρόταση της Ευρωπαϊκής Επιτροπής, η οποία καταρτίστηκε κατόπιν γνωμοδότησης ομάδας προσώπων που επέλεξε η Επιστημονική και Τεχνική Επιτροπή μεταξύ ειδικών επιστημόνων των κρατών μελών[13], Έχοντας υπόψη τη γνώμη του Ευρωπαϊκού Κοινοβουλίου[14], Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής[15], Εκτιμώντας τα ακόλουθα: (1) Ηοδηγία 96/29/Ευρατόμ [16]του Συμβουλίου καθορίζει βασικούς κανόνες ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες . (2) Μετά το ατύχημα στον πυρηνοηλεκτρικό σταθμό του Τσερνομπίλ, στις 26 Απριλίου 1986, εκλύθηκαν στην ατμόσφαιρα μεγάλες ποσότητες ραδιενεργών υλικών, μολύνοντας τρόφιμα και ζωοτροφές σε υψηλά για την υγεία επίπεδα, σε αρκετές ευρωπαϊκές χώρες. Θεσπίστηκαν μέτρα για να εξασφαλιστεί ότι ορισμένα γεωργικά προϊόντα θα εισέρχονται στην Ένωση μόνο σύμφωνα με κοινές ρυθμίσεις οι οποίες προστατεύουν την υγεία του πληθυσμού, διατηρώντας συγχρόνως τον ενιαίο χαρακτήρα της αγοράς και εμποδίζοντας εκτροπές του εμπορίου. (3) Ο κανονισμός (Ευρατόμ) αριθ. 3954/87 του Συμβουλίου[17] καθορίζει τα μέγιστα επιτρεπτά επίπεδα ραδιενέργειας που πρέπει να εφαρμόζονται σε περιπτώσεις πυρηνικού ατυχήματος ή άλλου εκτάκτου κινδύνου από ακτινοβολίες που είναι πιθανό να προκαλέσει ή έχει προκαλέσει σημαντική ραδιενεργό μόλυνση των τροφίμων και των ζωοτροφών. Αυτά τα μέγιστα επιτρεπτά επίπεδα εξακολουθούν να ανταποκρίνονται στις τελευταίες επιστημονικές γνωμοδοτήσεις που είναι επί του παρόντος διαθέσιμες διεθνώς. (4) Μετά το ατύχημα στον πυρηνοηλεκτρικό σταθμό της Φουκουσίμα, στις 11 Μαρτίου 2011, η Επιτροπή πληροφορήθηκε ότι τα επίπεδα ραδιονουκλεϊδίων σε ορισμένα τρόφιμα καταγωγής Ιαπωνίας υπερέβαιναν τα επίπεδα δράσης που ισχύουν στην Ιαπωνία για τα τρόφιμα. Η μόλυνση αυτή ενδέχεται να αποτελεί απειλή για τη δημόσια υγεία και την υγεία των ζώων στην Ένωση και, ως εκ τούτου, θεσπίστηκαν μέτρα για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας, σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων. (5) Είναι ανάγκη να θεσπιστεί σύστημα το οποίο, μετά από πυρηνικό ατύχημα ή άλλη περίπτωση εκτάκτου κινδύνου από ακτινοβολίες που είναι πιθανό να προκαλέσει ή έχει προκαλέσει σημαντική ραδιενεργό μόλυνση των τροφίμων και των ζωοτροφών, θα επιτρέπει στην Ευρωπαϊκή Κοινότητα Ατομικής Ενέργειας να καθορίζει μέγιστα επιτρεπτά επίπεδα ραδιενεργού μόλυνσης για την προστασία του πληθυσμού. (6) Τα μέγιστα επιτρεπτά επίπεδα ραδιενεργού μόλυνσης θα πρέπει να ισχύουν για τα τρόφιμα και τις ζωοτροφές που κατάγονται από την Ένωση ή εισάγονται από τρίτες χώρες, ανάλογα με την τοποθεσία και τις συνθήκες του πυρηνικού ατυχήματος ή του έκτακτου κινδύνου από ακτινοβολίες. (7) Η Επιτροπή πρέπει να ενημερώνεται για κάθε πυρηνικό ατύχημα ή περίπτωση ασυνήθιστα υψηλών επιπέδων ραδιενέργειας σύμφωνα με την απόφαση 87/600/Ευρατόμ[18] του Συμβουλίου ή βάσει της Σύμβασης ΔΟΑΕ, της 26ης Σεπτεμβρίου , για την έγκαιρη γνωστοποίηση πυρηνικού ατυχήματος. (8) Για να ληφθούν υπόψη το ενδεχόμενο να ποικίλει σημαντικά η διατροφή των βρεφών κατά τους πρώτους έξι μήνες της ζωής τους και οι αβεβαιότητες όσον αφορά τον μεταβολισμό των βρεφών κατά τους επόμενους έξι μήνες της ζωής τους, ενδείκνυται να επεκταθεί η εφαρμογή των κατωτέρων μέγιστων επιτρεπτών επιπέδων για τρόφιμα προοριζόμενα για βρέφη σε ολόκληρο το πρώτο δωδεκάμηνο ζωής. (9) Στις διαδικασίες για τον καθορισμό των μέγιστων επιτρεπτών επιπέδων πρέπει να περιλαμβάνεται γνωμοδότηση από την ομάδα εμπειρογνωμόνων που προβλέπεται στο άρθρο 31 της Συνθήκης Ευρατόμ, ώστε να διευκολύνεται η προσαρμογή των μεγίστων επιτρεπτών επιπέδων, ιδίως στην επιστημονική γνώση. (10) Προκειμένου να εξασφαλιστεί ότι δεν διατίθενται στην αγορά της ΕΕ τρόφιμα και ζωοτροφές που υπερβαίνουν τα μέγιστα επιτρεπτά επίπεδα, η συμμόρφωση με αυτά τα επίπεδα πρέπει να αποτελεί αντικείμενο κατάλληλων ελέγχων. (11) Για να διασφαλιστούν ενιαίοι όροι εφαρμογής του παρόντος κανονισμού πρέπει να ανατεθούν στην Επιτροπή εκτελεστικές αρμοδιότητες προκειμένου να καθίστανται εφαρμοστέα τα προκαθορισμένα μέγιστα επιτρεπτά επίπεδα. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή[19]. (12) Για την έκδοση πράξεων που καθιστούν εφαρμοστέα τα προκαθορισμένα μέγιστα επιτρεπτά επίπεδα ραδιενεργού μόλυνσης των τροφίμων και των ζωοτροφών θα πρέπει να χρησιμοποιείται η διαδικασία εξέτασης. (13) Η Επιτροπή θα πρέπει να εγκρίνει άμεσα εφαρμοστέες εκτελεστικές πράξεις όταν το επιβάλλουν λόγοι επιτακτικής ανάγκης, σε δεόντως αιτιολογημένες περιπτώσεις που σχετίζονται με ορισμένες καταστάσεις έκτακτης ανάγκης από ακτινοβολίες που είναι πιθανόν να προκαλέσουν ή έχουν προκαλέσει σημαντική ραδιενεργό μόλυνση των τροφίμων και των ζωοτροφών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο παρών κανονισμός καθορίζει στο παράρτημα Ι τα μέγιστα επιτρεπτά επίπεδα ραδιενεργού μόλυνσης των τροφίμων, στο παράρτημα ΙΙ τα μέγιστα επιτρεπτά επίπεδα ραδιενεργού μόλυνσης των τροφίμων ήσσονος σημασίας και στο παράρτημα III τα μέγιστα επιτρεπτά επίπεδα ραδιενεργού μόλυνσης των ζωοτροφών, που επιτρέπεται να διατίθενται στην αγορά ύστερα από πυρηνικό ατύχημα ή άλλο έκτακτο κίνδυνο από ακτινοβολίες που είναι πιθανό να προκαλέσει ή έχει προκαλέσει σημαντική ραδιενεργό μόλυνση των τροφίμων και των ζωοτροφών, και καθορίζει επίσης τις διαδικασίες για να καθίστανται εφαρμοστέα τα εν λόγω μέγιστα επιτρεπτά επίπεδα. Άρθρο 2 Ορισμοί Για τους σκοπούς του παρόντος κανονισμού, ισχύουν οι ακόλουθοι ορισμοί: 1) «τρόφιμα»: ουσίες ή προϊόντα, είτε αυτά έχουν υποστεί πλήρη ή μερική επεξεργασία είτε όχι, τα οποία προορίζονται για βρώση από τον άνθρωπο ή αναμένεται ευλόγως ότι θα χρησιμεύσουν για τον σκοπό αυτό· περιλαμβάνονται ποτά, τσίχλες και οποιαδήποτε ουσία, συμπεριλαμβανομένου του νερού, η οποία ενσωματώνεται σκόπιμα στα τρόφιμα στη διάρκεια της παραγωγής, της παρασκευής ή της επεξεργασίας τους· στα «τρόφιμα» δεν περιλαμβάνονται τα ακόλουθα: α) ζωοτροφές, β) ζώντα ζώα, εκτός εάν παρασκευάζονται για διάθεση στην αγορά για ανθρώπινη κατανάλωση, γ) φυτά πριν από τη συγκομιδή, δ) φαρμακευτικά προϊόντα κατά την έννοια του άρθρου 1 παράγραφος 2 της οδηγίας 2001/83/ΕΚ του Ευρωπαϊκού Κοινοβουλίου και του Συμβουλίου[20], ε) καλλυντικά κατά την έννοια του άρθρου 2 παράγραφος 1 στοιχείο α) του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου[21], στ) καπνός και προϊόντα καπνού κατά την έννοια της οδηγίας 2001/37/ΕΚ του Ευρωπαϊκού Κοινοβουλίου και του Συμβουλίου[22], ζ) ναρκωτικές ή ψυχοτρόποι ουσίες κατά την έννοια της ενιαίας σύμβασης των Ηνωμένων Εθνών για τα ναρκωτικά, του 1961, και της σύμβασης των Ηνωμένων Εθνών για τις ψυχοτρόπες ουσίες, του 1971, η) κατάλοιπα και μολυσματικές προσμείξεις. 2) «τρόφιμα ήσσονος σημασίας»: τα τρόφιμα τα οποία έχουν ελάσσονα διαιτητική σημασία και στα οποία αναλογεί περιθωριακό μόνο ποσοστό της κατανάλωσης τροφίμων από τον πληθυσμό· 3) «ζωοτροφές»: οι ουσίες ή τα προϊόντα, συμπεριλαμβανομένων των προσθέτων, είτε έχουν υποστεί πλήρη ή μερική επεξεργασία είτε όχι, τα οποία προορίζονται για χορήγηση τροφής από το στόμα στα ζώα· 4) «διάθεση στην αγορά»: η κατοχή τροφίμων ή ζωοτροφών με σκοπό την πώληση, συμπεριλαμβανομένης της προσφοράς προς πώληση ή οποιασδήποτε άλλης μορφής μεταβίβασης, είτε δωρεάν είτε όχι, και η ίδια η πώληση, διανομή και άλλες μορφές μεταβίβασης. Άρθρο 3 1. Η Επιτροπή, μόλις πληροφορηθεί επίσημα — συγκεκριμένα, είτε σύμφωνα με τις ρυθμίσεις της Ευρωπαϊκής Κοινότητας Ατομικής Ενέργειας σχετικά με την ταχεία ανταλλαγή πληροφοριών σε περίπτωση έκτακτου κινδύνου από ακτινοβολίες ή κατ’ εφαρμογή της Σύμβασης του ΔΟΑΕ της 26ης Σεπτεμβρίου 1986 για την έγκαιρη γνωστοποίηση σε περίπτωση πυρηνικού ατυχήματος — ατύχημα ή οποιαδήποτε άλλη κατάσταση εκτάκτου κινδύνου από ακτινοβολίες, με στοιχεία που αποδεικνύουν από ακτινοβολίες, με στοιχεία που αποδεικνύουν ότι η ραδιενεργός μόλυνση των τροφίμων και των ζωοτροφών ενδέχεται να φθάσει ή έχει ήδη φθάσει τα μέγιστα επιτρεπτά επίπεδα , εκδίδει , εφόσον το απαιτούν οι περιστάσεις, εκτελεστικό κανονισμό που καθιστά εφαρμοστέα αυτά τα μέγιστα επιτρεπτά επίπεδα. Η εκτελεστική πράξη εκδίδεται σύμφωνα με τη διαδικασία εξέτασης που προβλέπεται στο άρθρο 5 παράγραφος 2. 2. Σε περιπτώσεις δεόντως αιτιολογημένες από επιτακτικούς λόγους επείγουσας ανάγκης που συνδέονται με τις περιστάσεις του πυρηνικού ατυχήματος ή του εκτάκτου κινδύνου από ακτινοβολίες, η Επιτροπή εκδίδει άμεσα εφαρμοστέο εκτελεστικό κανονισμό σύμφωνα με τη διαδικασία που προβλέπεται στο άρθρο 5 παράγραφος 3. 3. Κατά την κατάρτιση του σχεδίου εκτελεστικής πράξης που αναφέρεται στις παραγράφους 1 και 2 και κατά τις διαβουλεύσεις με την επιτροπή που αναφέρεται στο άρθρο 5, η Επιτροπή λαμβάνει υπόψη τους βασικούς κανόνες που έχουν θεσπιστεί κατ’ εφαρμογή των άρθρων 30 και 31 της Συνθήκης Ευρατόμ, συμπεριλαμβανομένης της αρχής σύμφωνα με την οποία όλες οι εκθέσεις σε ραδιενέργεια πρέπει να περιορίζονται στο χαμηλότερο λογικά δυνατό επίπεδο, ώστε να λαμβάνονται υπόψη τόσο η προστασία της δημόσιας υγείας όσο και οι οικονομικοί και κοινωνικοί παράγοντες. Άρθρο 4 1. Μόλις η Επιτροπή εκδώσει εκτελεστικό κανονισμό που καθιστά εφαρμοστέα τα μέγιστα επιτρεπτά επίπεδα, δεν διατίθενται στην αγορά τρόφιμα ή ζωοτροφές που δεν συμμορφώνονται με τα εν λόγω μέγιστα επιτρεπτά επίπεδα. Για την εφαρμογή του παρόντος κανονισμού, τα τρόφιμα ή οι ζωοτροφές που εισάγονται από τρίτες χώρες θεωρείται ότι διατίθενται στην αγορά όταν αποτελούν αντικείμενο, στο τελωνειακό έδαφος της Ένωσης, άλλης τελωνειακής διαδικασίας πλην της τελωνειακής διαμετακόμισης. 2. Κάθε κράτος μέλος γνωστοποιεί στην Επιτροπή όλες τις πληροφορίες σχετικά με την εφαρμογή του παρόντος κανονισμού και, ιδιαίτερα, τις περιπτώσεις μη τήρησης των μέγιστων επιτρεπτών επιπέδων. Η Επιτροπή γνωστοποιεί τις εν λόγω πληροφορίες στα λοιπά κράτη μέλη. Άρθρο 5 1. Η Επιτροπή επικουρείται από τη μόνιμη επιτροπή για την τροφική αλυσίδα και την υγεία των ζώων, η οποία έχει συσταθεί βάσει του άρθρου 58 παράγραφος 1 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου[23]. Η εν λόγω επιτροπή είναι επιτροπή κατά την έννοια του κανονισμού (ΕΕ) αριθ. 182/2011. 2. Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011. 3. Όταν γίνεται παραπομπή στην παρούσα παράγραφο, εφαρμόζεται το άρθρο 8 του κανονισμού (ΕΕ) αριθ. 182/2011 σε συνδυασμό με το άρθρο 5 του ίδιου κανονισμού. Άρθρο 6 Για να διασφαλιστεί ότι στα μέγιστα επιτρεπτά επίπεδα κατά τα παραρτήματα Ι, ΙΙ και ΙΙΙ λαμβάνονται υπόψη τα εκάστοτε νέα ή πρόσθετα σημαντικά δεδομένα που καθίστανται διαθέσιμα, ιδίως οι επιστημονικές γνώσεις, η Επιτροπή προτείνει προσαρμογές των εν λόγω παραρτημάτων μετά από διαβούλευση με την ομάδα εμπειρογνωμόνων που προβλέπεται στο άρθρο 31 της Συνθήκης περί ιδρύσεως της Ευρωπαϊκής Κοινότητας Ατομικής Ενέργειας. Άρθρο 7 Ο κανονισμός (Ευρατόμ) αριθ. 3954/87 του Συμβουλίου και οι κανονισμοί (Ευρατόμ) αριθ. 944/89 και αριθ. 770/90 της Επιτροπής καταργούνται. Οι παραπομπές στους καταργούμενους κανονισμούς θεωρούνται ως παραπομπές στον παρόντα κανονισμό και διαβάζονται σύμφωνα με τον πίνακα αντιστοιχίας που περιέχεται στο παράρτημα V. Άρθρο 8 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Συμβούλιο Ο Πρόεδρος […] [1] COM(87) 868 PV. [2] Πραγματοποιήθηκε σύμφωνα με την ανακοίνωση της Επιτροπής στο Ευρωπαϊκό Κοινοβούλιο και στο Συμβούλιο – Κωδικοποίηση του κοινοτικού κεκτημένου, COM(2001) 645 τελικό. [3] COM(2007) 302 final. [4] Βλ. παράρτημα IV της παρούσας πρότασης. [5] ΕΕ C 102 της 4.4.1996, σ. 2. [6] «Εάν κατά τη νομοθετική διαδικασία κριθεί απαραίτητο να γίνουν, εκτός από την απλή κωδικοποίηση, και τροποποιήσεις επί της ουσίας, η Επιτροπή θα είναι αρμόδια να υποβάλει, ενδεχομένως, μία ή περισσότερες αναγκαίες προς τούτο προτάσεις.» [7] «Το Ευρωπαϊκό Κοινοβούλιο, το Συμβούλιο και η Επιτροπή σημειώνουν ότι, αν κριθεί αναγκαία, πέραν της απλής και μόνο κωδικοποίησης, η πραγματοποίηση τροποποιήσεων επί της ουσίας, η Επιτροπή διά των προτάσεών της θα μπορεί να επιλέγει για κάθε περίπτωση χωριστά μεταξύ της ανασύνταξης του υφισταμένου κειμένου ή της υποβολής χωριστής πρότασης τροποποίησης, διατηρουμένου συνάμα του προτεινόμενου κωδικοποιημένου κειμένου, στο οποίο θα ενσωματώνεται, όταν εγκριθεί, η τροποποίηση επί της ουσίας.» [8] COM(2010) 184 τελικό. [9] ΕΕ C 77 της 28.3.2002, σ. 1. [10] ΕΕ L 31 της 1.2.2002, σ. 1. [11] Πρόκειται για τις ακόλουθες νομικές πράξεις: Κανονισμός (ΕΚ) αριθ. 733/2008 του Συμβουλίου, της 15ης Ιουλίου 2008 , σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ (Κωδικοποιημένη έκδοση) (ΕΕ L 201 της 30.7.2008, σ. 1) και κανονισμός (ΕΚ) αριθ. 1048/2009 του Συμβουλίου, της 23ης Οκτωβρίου 2009 , για την τροποποίηση του κανονισμού (ΕΚ) αριθ. 733/1990 σχετικά με τους όρους εισαγωγής γεωργικών προϊόντων, καταγωγής τρίτων χωρών, μετά το ατύχημα στον πυρηνικό σταθμό του Τσερνομπίλ (ΕΕ L 290 της 6.11.2009, σ. 4). [12] http://ec.europa.eu/energy/nuclear/radiation_protection/article_31_en.htm [13] ΕΕ C της , σ. . [14] ΕΕ C της , σ. . [15] ΕΕ C της , σ. . [16] Οδηγία 96/29/Ευρατόμ του Συμβουλίου, της 13ης Μαΐου 1996, για τον καθορισμό των βασικών κανόνων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες. [17] Κανονισμός (Ευρατόμ) αριθ. 3954/87 του Συμβουλίου της 22ας Δεκεμβρίου 1987 για τον καθορισμό των μεγίστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες (ΕΕ L 371 της 30.12.1987, σ. 11). [18] Απόφαση 87/600/Ευρατόμ του Συμβουλίου της 14ης Δεκεμβρίου 1987 για τις κοινοτικές ρυθμίσεις σχετικά με την ταχεία ανταλλαγή πληροφοριών σε περίπτωση εκτάκτου κινδύνου από ακτινοβολίες (ΕΕ L 371 της 30.12.1987, σ. 76). [19] ΕΕ L 55 της 28.2.2011, σ. 13. [20] Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ L 311 της 28.11.2001, σ. 67). [21] Κανονισμός (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου της 30ής Νοεμβρίου 2009 για τα καλλυντικά προϊόντα (ΕΕ L 342 της 22.12.2009, σ. 59). [22] Οδηγία 2001/37/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 2001, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού (ΕΕ L 194 της 18.7.2001, σ. 26). [23] Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1). ΠΑΡΑΡΤΗΜΑ I ΜΕΓΙΣΤΑ ΕΠΙΤΡΕΠΤΑ ΕΠΙΠΕΔΑ ΡΑΔΙΕΝΕΡΓΟΥ ΜΟΛΥΝΣΗΣ ΤΩΝ ΤΡΟΦΙΜΩΝ Τα μέγιστα επιτρεπτά επίπεδα που πρέπει να εφαρμόζονται στα τρόφιμα είναι τα ακόλουθα: || Τρόφιμα (Bq/kg)[1] Βρεφικές τροφές[2] || Γαλακτοκομικά προϊόντα[3] || Άλλα τρόφιμα εκτός από τρόφιμα ήσσονος σημασίας[4] || Υγρά τρόφιμα[5] Ισότοπα του στροντίου, ιδίως Sr-90 || 75 || 125 || 750 || 125 Ισότοπα του ιωδίου, ιδίως I-131 || 150 || 500 || 2 000 || 500 Ισότοπα του πλουτωνίου και στοιχείων με μεγαλύτερο ατομικό αριθμό που εκπέμπουν σωματίδια α, ιδίως Pu-239, Am-241 || 1 || 20 || 80 || 20 Όλα τα άλλα νουκλεΐδια με χρόνο υποδιπλασιασμού μεγαλύτερο από 10 ημέρες, ιδίως Cs-134, Cs-137[6] || 400 || 1 000 || 1 250 || 1 000 ΠΑΡΑΡΤΗΜΑ II ΜΕΓΙΣΤΑ ΕΠΙΤΡΕΠΤΑ ΕΠΙΠΕΔΑ ΡΑΔΙΕΝΕΡΓΟΥ ΜΟΛΥΝΣΗΣ ΤΩΝ ΤΡΟΦΙΜΩΝ ΗΣΣΟΝΟΣ ΣΗΜΑΣΙΑΣ 1 Κατάλογος τροφίμων ήσσονος σημασίας Κωδικός ΣΟ || Περιγραφή 0703 20 00 || Σκόρδα (νωπά ή διατηρημένα με απλή ψύξη) 0709 59 50 || Τρούφες (νωπές ή διατηρημένες με απλή ψύξη) 0709 99 40 || Κάππαρη (νωπή ή διατηρημένη με απλή ψύξη) 0711 90 70 || Κάππαρη (διατηρημένη προσωρινά, αλλά ακατάλληλη για διατροφή στην κατάσταση που βρίσκεται) ex 0712 39 00 || Τρούφες (ξερές, έστω και κομμένες σε τεμάχια ή σε φέτες ή και τριμμένες ή σε σκόνη, αλλά όχι αλλιώς παρασκευασμένες) 0714 || Ρίζες μανιόκας, αραρούτης ή σαλεπιού, κόνδυλοι ηλίανθου (ψευδοκολοκάσια), γλυκοπατάτες και παρόμοιες ρίζες και κόνδυλοι με υψηλή περιεκτικότητα σε άμυλο ή ινουλίνη, νωπά ή διατηρημένα με απλή ψύξη, κατεψυγμένα ή αποξηραμένα, έστω και κομμένα σε τεμάχια ή συσσωματωμένα σε μορφή σβόλων. Εντεριώνη (ψίχα) του φοίνικα των Μολούκων (αρτόδενδρου) 0814 00 00 || Φλούδες εσπεριδοειδών ή πεπονιών (στις οποίες περιλαμβάνονται και των καρπουζιών), νωπές, κατεψυγμένες, σε άλμη, σε θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους, ή και αποξεραμένες 0903 00 00 || Ματέ 0904 || Πιπέρι του γένους Piper· πιπέρια του γένους Capsicum ή του γένους Pimenta, αποξεραμένα ή θρυμματισμένα ή σε σκόνη 0905 00 00 || Βανίλια 0906 || Κανέλα και άνθη κανελόδενδρου 0907 00 00 || Γαρίφαλα (καρποί, άνθη και μίσχοι) 0908 || Μοσχοκάρυδα, περιβλήματα μοσχοκάρυδων, καρποί αμώμων και καρδαμώνων 0909 || Σπέρματα γλυκάνισου του κοινού, γλυκάνισου του αστεροειδή, μάραθου, κορίανδρου, κύμινου ή αγριοκύμινου (κάρου)· σπέρματα κέδρου (αρκεύθου) 0910 || Ζιγγίβερι, κρόκος (ζαφορά), curcuma, θυμάρι, φύλλα δάφνης, curry και άλλα μπαχαρικά 1106 20 || Αλεύρια, σιμιγδάλια και σκόνη από σάγο ή ρίζες ή κονδύλους της κλάσης 0714 1108 14 00 || Άμυλα μανιόκας (cassave) 1210 || Κώνοι λυκίσκου νωποί ή αποξεραμένοι, έστω και σπασμένοι, αλεσμένοι ή με μορφή σβόλων· λουπουλίνη 1211 || Φυτά, μέρη φυτών, σπόροι και καρποί των ειδών που χρησιμοποιούνται κυρίως στην αρωματοποιία, την ιατρική ή για χρήσεις εντομοκτόνες, παρασιτοκτόνες ή παρόμοιες, νωπά ή ξερά, έστω και κομμένα, σπασμένα ή σε σκόνη 1301 || Γομαλάκα· γόμες, ρητίνες, γόμες-ρητίνες και ελαιορητίνες (π.χ. βάλσαμα), 1302 || Χυμοί και εκχυλίσματα φυτικά· πηκτικές ύλες, πηκτινικές και πηκτικές ενώσεις· αγάρ-αγάρ και άλλα βλεννώδη και πηκτικά φυτικά παράγωγα, έστω και τροποποιημένα 1504 || Λίπη και λάδια και τα κλάσματά τους, ψαριών ή θαλασσίων θηλαστικών, έστω και εξευγενισμένα, αλλά όχι χημικώς μετασχηματισμένα 1604 31 00 || Χαβιάρι 1604 32 00 || Υποκατάστατα χαβιαριού 1801 00 00 || Κακάο σε σπόρους και θραύσματα σπόρων, ακατέργαστα ή φρυγμένα 1802 00 00 || Κελύφη, μεμβράνες (φλούδες) και άλλα απορρίμματα κακάου 1803 || Πάστα κακάου (κακαόμαζα), αποβουτυρωμένη ή μη 2003 90 10 || Τρούφες (παρασκευασμένες ή διατηρημένες αλλιώς παρά με ξίδι ή οξικό οξύ) 2006 00 || Λαχανικά, καρποί και φρούτα, φλούδες καρπών και φρούτων και άλλα μέρη φυτών, ζαχαρόπηκτα (στραγγισμένα, με στιλπνή ή κρυσταλλική εμφάνιση) 2102 || Ζύμες (ενεργές ή αδρανείς)· άλλοι αδρανείς μονοκύτταροι μικροοργανισμοί (με εξαίρεση τα εμβόλια της κλάσης 3002)· σκόνες για το φούσκωμα της ζύμης, παρασκευασμένες 2936 || Προβιταμίνες και βιταμίνες, φυσικές ή αναπαραγμένες με σύνθεση (στις οποίες περιλαμβάνονται και τα φυσικά συμπυκνώματα), καθώς και τα παράγωγά τους που χρησιμοποιούνται κυρίως σαν βιταμίνες, αναμειγμένα ή μη μεταξύ τους, έστω και σε οποιαδήποτε διαλύματα 3301 || Αιθέρια έλαια (αποτερπενωμένα ή μη), στα οποία περιλαμβάνονται και εκείνα με την ονομασία «πηγμένα» ή «απόλυτα»· ρητινοειδή· εκχυλίσματα ελαιορητινών· συμπυκνωμένα διαλύματα αιθερίων ελαίων σε λίπη, σταθερά λάδια, κεριά ή ανάλογες ύλες, που παίρνονται με απορρόφηση ή εμπότιση· τερπενικά υποπροϊόντα, κατάλοιπα της αποτερπένωσης των αιθερίων ελαίων· αποσταγμένα αρωματικά νερά και υδατικά διαλύματα αιθερίων ελαίων 2 Τα μέγιστα επιτρεπτά επίπεδα που πρέπει να εφαρμόζονται στα τρόφιμα ήσσονος σημασίας τα οποία παρατίθενται στο σημείο 1 είναι τα ακόλουθα: || (Bq/kg) Ισότοπα του στροντίου, ιδίως Sr-90 || 7500 Ισότοπα του ιωδίου, ιδίως I-131 || 20000 Ισότοπα του πλουτωνίου και στοιχείων με μεγαλύτερο ατομικό αριθμό που εκπέμπουν σωματίδια α, ιδίως Pu-239, Am-241 || 800 Όλα τα άλλα νουκλεΐδια, με χρόνο υποδιπλασιασμού μεγαλύτερο από 10 ημέρες, ιδίως Cs-134 και Cs-137[7] || 12500 ΠΑΡΑΡΤΗΜΑ III Μέγιστα επιτρεπτά επίπεδα ραδιενεργού μόλυνσης των ζωοτροφών Τα μέγιστα επιτρεπτά επίπεδα για το καίσιο‑134 και το καίσιο-137 είναι τα ακόλουθα: Ζωικά || Bq/kg[8], [9] Χοίροι || 1 250 Πουλερικά, αρνιά, μοσχάρια || 2 500 Λοιπά || 5 000 Παράρτημα IV Καταργούμενοι κανονισμοί Κανονισμός (Ευρατόμ) αριθ. 3954/87 του Συμβουλίου || ΕΕ L 371 της 30.12.1987, σ. 11. Κανονισμός (Ευρατόμ) αριθ. 2218/89 του Συμβουλίου || ΕΕ L 211 της 22.7.1989, σ. 1. Κανονισμός (Ευρατόμ) αριθ. 944/89 της Επιτροπής || (ΕΕ L 101 της 13.4.1989, σ. 17). Κανονισμός (Ευρατόμ) αριθ. 770/90 της Επιτροπής || (ΕΕ L 83 της 30.3.1990, σ. 78). ΠΑΡΑΡΤΗΜΑ V Πίνακας αντιστοιχίας Κανονισμός (Ευρατόμ) αριθ. 3954/87 || Κανονισμός (Ευρατόμ) αριθ. 944/89 || Κανονισμός (Ευρατόμ) αριθ. 770/90 || Ο παρών κανονισμός Άρθρο 1 παράγραφος 1 || || || Άρθρο 1 || Άρθρο 1 || || Άρθρο 1 Άρθρο 1 παράγραφος 2 || || || Άρθρο 2 Άρθρο 2 παράγραφος 1 || || || Άρθρο 3 παράγραφοι 1 και 2 Άρθρο 2 παράγραφος 2 || || || - Άρθρο 3 παράγραφος 1 || || || - Άρθρο 3 παράγραφος 2 || || || Άρθρο 3 παράγραφος 3 Άρθρο 3 παράγραφοι 3 και 4 || || || - Άρθρο 4 || || || - Άρθρο 5 παράγραφος 1 || || || Άρθρο 6 Άρθρο 5 παράγραφος 2 || || || - Άρθρο 6 παράγραφος 1 || || || Άρθρο 4 παράγραφος 1 Άρθρο 6 παράγραφος 2 || || || Άρθρο 4 παράγραφος 2 || Άρθρο 2 || || Παράρτημα ΙΙ σημείο 2 --- || --- || Άρθρο 1 --- || Παράρτημα III Άρθρο 5 Άρθρο 7 || || || - --- || --- || --- || Άρθρο 7 Άρθρο 8 || || || Άρθρο 8 Παράρτημα || || || Παράρτημα I || Παράρτημα || || Παράρτημα ΙΙ σημείο 1 || || Παράρτημα || Παράρτημα III --- || --- || --- || Παράρτημα ΙV --- || --- || --- || Παράρτημα V [1] Το επίπεδο που ισχύει για τα συμπυκνωμένα ή αποξηραμένα προϊόντα υπολογίζεται με βάση το έτοιμο για κατανάλωση ανασυσταθέν προϊόν. Τα κράτη μέλη μπορούν να διατυπώσουν συστάσεις ως προς τις συνθήκες αραίωσης, ώστε να τηρούνται τα μέγιστα επιτρεπτά επίπεδα που καθορίζονται στον παρόντα κανονισμό. [2] Ως βρεφικές τροφές ορίζονται τα τρόφιμα που προορίζονται ειδικά για τη διατροφή βρεφών κατά τους πρώτους δώδεκα μήνες της ζωής τους, ανταποκρίνονται καθεαυτά στις ανάγκες διατροφής αυτής της κατηγορίας ανθρώπων και κυκλοφορούν στο λιανικό εμπόριο σε συσκευασίες με σαφή και ευδιάκριτη ένδειξη σε ετικέτα με μία από τις ακόλουθες ονομασίες: «παρασκευάσματα για βρέφη», «παρασκευάσματα δεύτερης βρεφικής ηλικίας» «γάλα για βρέφη» και «γάλα δεύτερης βρεφικής ηλικίας», σύμφωνα με τα άρθρα 11 και 12 της οδηγίας 2006/141/ΕΚ. [3] Ως γαλακτοκομικά προϊόντα ορίζονται τα προϊόντα που υπάγονται στους ακόλουθους κωδικούς ΣΟ, στα οποία συμπεριλαμβάνονται και οι ενδεχόμενες μελλοντικές αναπροσαρμογές: 0401, 0402 (εκτός του 0402 29 11). [4] Τα τρόφιμα ήσσονος σημασίας και τα αντίστοιχα επίπεδα που ισχύουν γι’ αυτά καθορίζονται στο παράρτημα ΙΙ. [5] Υγρά τρόφιμα όπως ορίζονται στην κλάση 2009 και στο κεφάλαιο 22 της συνδυασμένης ονοματολογίας. Οι τιμές υπολογίζονται με βάση την κατανάλωση τρεχούμενου νερού και οι ίδιες τιμές πρέπει να εφαρμόζονται στην παροχή πόσιμου νερού. [6] Ο άνθρακας 14, το τρίτιο και το κάλιο 40 δεν περιλαμβάνονται σε αυτή την ομάδα. [7] Ο άνθρακας 14, το τρίτιο και το κάλιο 40 δεν περιλαμβάνονται σε αυτή την ομάδα. [8] Τα όρια αυτά αποσκοπούν να συμβάλουν στην τήρηση των μέγιστων επιτρεπτών επιπέδων για τα τρόφιμα· δεν μπορούν καθεαυτά να εξασφαλίσουν την τήρηση αυτή σε οποιαδήποτε περίπτωση και δεν μειώνουν την υποχρέωση να ελέγχονται τα επίπεδα μόλυνσης στα ζωικά προϊόντα που προορίζονται για ανθρώπινη διατροφή. [9] Τα επίπεδα αυτά ισχύουν για τις ζωοτροφές που είναι έτοιμες για κατανάλωση.